Hei admiraler! Sep 202|

Jeg og min nevø ankom Preveza ca kl.21.00 mandag 6.9 og Cristos kjørte oss
til Preveza Marina hvor kontoret var oppe og vi fikk vite hvor båten lå. Vi
flyttet «inn» og gikk tidlig til ro. Bestemte oss for å tilbringe neste dag
i Preveza både for å gjøre oss kjent med båten.

Jan Ulrik la båten her for over en uke siden og har betalt ca nok 6000 for
dette. Han hadde også supplert fendere så vi nå har 8 skikkelige fendere.
Han hadde tettet cockpit dørken så den virker å være skikkelig tett og har
også skaffet en ny landgangsplanke som ligger ved styrbord rekke (vi brukte
den gamle). Jan Ulrik kommer med rapport og regning når han får tid.

Vi forsøkte å knytte oss til land-strøm, men det gikk ikke, man skulle inn
på en app og vi trodde det var der det sviktet.

Solcellene hadde imidlertid holdt service batteriene nesten fulle. Det meste
så ut til å være greit. Vi tok Skjøtene av Genoaen og vasket dem i såpevann.
Skiftet vannet flere ganger før vi ble fornøyd, men dette bør nok gjøres
med jevne mellomrom. Ved sjekk av motor var både oljenivå og vann
tilfredsstillende. Imidlertid var det mye vann i brønnen, men vi bestemte
oss for å vente med å tømme den til vi hadde forlatt marinaen.

Preveza Marina er blitt veldig bra med flotte toalett og dusjfasiliteter og
et svært bra servicetilbud.

Den 8.9 startet vi litt sent, men nådde broåpning i Lefkas kl.14.00. Ved
lensing av brønnen viste det seg at lensepumpa bare fungerer når du holder
bryter inne og alarmen hyler hele tiden. Må egentlig slås avslås av.

Ringte Porto Spilia og spurte om plass, men der var fullt. Ringte Stavros i
Sivota og der fikk vi plass. Kom dit ca 16.30 og fikk plass, men hele havna
var full og der var et yrende liv. Vi prøvde igjen å koble til landstrøm,
men sikringen om bord gikk og det gjorde den også på land!

Den 9.9 forlot vi Sivota og gikk til Cliff Bay, men hele bukta var full av
båter og det samme var One Haus Bay så vi bestemte oss for å gå til Kalamos
og fikk fin seilvind på turen. 2-3 sek.meter så det gikk ikke fort. I
Kalamos var det fullt, men «Georges» ordnet oss plass. Det viste seg at
aktervinsjen ikke fungerte og vi måtte bakke inn. Oppdaget da at
baugtrusteren nesten ikke fungerte og stadig bare stoppet for så å starte
igjen etter ca 5-10 sekunder, men veldig svakt. Med god hjelp landet vi
likevel trygt og godt.

Den 10.9 forlot vi Kalamos og oppdaget da at sikringen til frontankeret gikk
flere ganger da det skulle tas inn. Da vi nå hadde konstatert at akter
ankeret ikke kunne brukes, frontanker og baugtruster fungerer dårlig er det
egentlig bare Moringsplasser som gjelder. I Porto Spilia var det igjen fullt
og vi besluttet å gå til Lefkas og få elektriker fra Paleros til å sjekke
akter vinsj og baugtruster m.v. Vi ringte og fikk plass, men Paleros hadde
ikke mulighet til å hjelpe oss før mandag 13.9! Vi besluttet oss for å ligge
i Lefkas likevel, både fordi byen er trivelig og stresset med å finne ledige
havner fristet ikke.

13.9 kom Paleros om bord. De konstaterte at fjernkontrollen til akter vinsj
ikke lot seg reparere og lignende føres ikke lengre. Vi kjøpte ny, og den er
montert i skapet i akterlugaren og må tas ut gjennom luka (på samme måte som
kontrollen til frontankeret). Virker meget bra.

Da de sjekket landstrømmen fant de en kabel som var koblet direkte til
strømmen utenfor sikringen. Denne medførte at sikring på land gikk. Kabelen
gikk bakover og inn under styrbord køye hvor den endte! Var bare kuttet og
kunne medført brann.  Kabelen ble fjernet. Ved kontroll av hvordan
landstrømmen fungerte konstaterte de at batteriskiller var rustet og også
jordingen til båtens elektriske anlegg som var montert under motoren var
rustet og viste tydelige tegn på sterk varme (smeltet gummi og plast på
kabelen til den, og også noen direkte kabelbrudd). Det har tydelig vært mye
vannlekkasje til motorrommet for veldig mange kabelsko og ledningsfester var
rustet.

De ble også overrasket over at mange ledninger var underdimensjonerte i
forhold til strømmen de skulle føre, og enkelte ledninger var meget
primitivt skjøtet ved at korden var snurret sammen og det hele dekket med
elektrotape. At dette periodevis har ligget i eller under vann gjør det
direkte farlig. Landstrømmen ladet kun startbatteriet. Motoren ladet kun
startbatteri og frontankerbatteri, ikke baugtruster og servicebatteriet. De
informerte om at jobben med å rydde opp i dette ville ta tid og at båten
slik saken så ut var direkte farlig å seile med.

Vi ba dem ordne opp!

Dagen etter, den 14.9 ble det etter frokost et veldig oppstyr med ambulanse
og brannbiler. Det viste seg at en båt rett utenfor marinaen brandt. Det var
en voldsom røykutvikling og flammene sto over mastetoppen. Båten brant helt
ut. Vi forsto at det ikke var skade på folk.

To mann fra Paleros jobbet mandag, tirsdag og onsdag. De skiftet ut alt av
dårlige/brente eller skjøtede kabler. Satte inn ny batteriskiller. Koblet
varmekabel til varmtvannstanken slik at vannet blir varmet når landstrøm er
på. Regningen kom på Euro 2.726,40.

Vi forlot Lefkas Onsdag 15,9 og igjen var det fullt i Porto Spilia fikk på
ny plass i Sivota hos Stavros hvor vi ankom litt seint fordi vi prøvde
seilene igjen i svak vind. Nå funket landstrøm perfekt. Det var også denne
gangen fullt i Sivota som tydeligvis er en meget populær havn. Forlot Sivota
16.9 ca 11 og gikk til Porto Spilia hvor vi nå hadde fått plass og vi
bestemte oss for å bli der til søndag fordi det er fine bademuligheter.

Søndag gikk vi til Preveza hvor vi hadde bestilt plass og hvor Bengt Eide
Olsen overtar på mandag kveld.

Tross viderverdigheter osv, jeg er svært fornøyd meg turensom helhet  og
spesielt det vi fikk gjort med båten.

Svein N Eriksen